WPH วิ่งฉิว 6% รับกำไร Q1/61 โตกระฉูดกว่าเท่าตัว
WPH วิ่งฉิว 6% รับกำไร Q1/61 โตกระฉูดกว่าเท่าตัว โดยล่าสุด ณ เวลา 2.96 บาท เพิ่มขึ้น 0.18 บาท หรือ 6.47% สูงสุดที่ระดับ 3.06 บาท ต่ำสุดที่ระดับ 2.94 บาท มูลค่าการซื้อขาย 6.98 ล้านบาท
9 พ.ค. 2561

ผู้สื่อข่าวรายงานว่า ราคาหุ้น บริษัท โรงพยาบาลวัฒนแพทย์ ตรัง จำกัด (มหาชน) หรือ WPH ณ เวลา 2.96 บาท เพิ่มขึ้น 0.18 บาท หรือ 6.47% สูงสุดที่ระดับ 3.06 บาท ต่ำสุดที่ระดับ 2.94 บาท มูลค่าการซื้อขาย 6.98 ล้านบาท

โดยราคาหุ้นปรับตัวขึ้นแรงในวันนี้ หลังบริษัทรายงานผลการดำเนินงานงวดไตรมาส 1/61 เติบโตอย่างโดดเด่น มีกำไรสุทธิ 25.75 ล้านบาท โต 101.07% เมื่อเทียบกับช่วงเดียวกันของปีก่อนที่มีกำไรสุทธิ 12.81 ล้านบาท ซึ่งเป็นผลมาจากรายได้กิจการโรงพยาบาลที่เพิ่มขึ้นจากอัตราผู้ป่วยในที่ปรับตัวขึ้นจากช่วงเดียวกันของปีก่อน รวมถึงต้นทุนทางการเงินที่ปรับตัวลดลงหลังบริษัทชำระคืนเงินกู้ยืมจากสถาบันการเงินทั้งหมดเป็นที่เรียบร้อยแล้ว